EkBass/fiwiki-20250220-pages-articles huggingface dataset:
50 metrin vapaapistoolin joukkuekilpailu ammunnan
maailmanmestaruuskilpailuissa 1928

Vapaapistooli ammuntoihin maailmanmestaruuskilpailuissa 1928 osallistui täysi joukkue 7 maasta, lisäksi ainakin Portugalista oli yksi ampuja mukana. Joukkueen tulos muodostui viiden ampujan yhteistuloksesta. Kukin ampuja ampui 60 laukausta. Samassa yhteydessä jaettiin mitalit joukkuekilpailun lisäksi henkilökohtaisessa kilpailussa. Kilpailu ammuttiin 21. heinäkuuta. ==Lopputulokset== Sija Joukkue Urheilija Tulos Yhteispisteet 1 Wilhelm Schnyder 530 2 581 1 Fritz Zulauf 526 2 581 1 Jakob Fisher 521 2 581 1 August Wiederkehr 509 2 581 1 Robert Blum 495 2 581 2 Cipriani Romero 518 2 509 2 Luis Calvet Sandoz 504 2 509 2 Garcia Martinez 501 2 509 2 Jose Bento Lopez 496 2 509 2 Julio Castro del Rosario 490 2 509 3 Andre des Jamonnieres 527 2 493 3 Andre de Castelbajac 513 2 493 3 G. Regis 506 2 493 3 R. Pecchia 485 2 493 3 Dorian Keller 464 2 493 4 Krech 523 2 485 4 Koller 510 2 485 4 Pazoureck 486 2 485 4 Kopeck 484 2 485 4 Kurz 482 2 485 5 Giovanni 503 2 449 5 Gio Botta 499 2 449 5 Ugo 489 2 449 5 Igino 484 2 449 5 Riccardo 474 2 449 6 Paul van Asbroeck 504 2 434 6 M. Lafortune 501 2 434 6 Fr. Lafortune 486 2 434 6 Bechmann 472 2 434 6 Thurian 471 2 434 7 Brussard 486 2 339 7 Durang 484 2 339 7 Bouwens 474 2 339 7 Dalin 460 2 339 7 Spreckens 435 2 339 ==Lähteet== * Martti Jukola: Olympialaiskisat III, Olympialaiskisat Amsterdamissa 1928 Luokka:Ammunnan maailmanmestaruuskilpailut 1928
Ylikorpraali

Ylikorpraali on pääasiassa saksalainen sotilasarvo. Obergefreiter (lyhenne OGefr.) on Saksan ja Sveitsin armeijan sotilasarvo, joka on peräisin 1800-luvulta. Nykyisessä Bundeswehrissä jokainen Gefreiter (korpraali) ylennetään yleensä Obergefreiteriksi kuuden kuukauden kuluttua. NATO-koodi on OR-3, mikä tekee Obergefreiteristä sotamiehen / lentomiehen / matruusin useimmissa joukoissa tai esim. korpraalin Australian ja Uuden-Seelannin joukoissa. Suomen puolustusvoimien alikersantin arvo on Nato-koodiltaan OR-4. Kuten kaikilla Saksan liittovaltion armeijan palveluksessa olevilla sotilailla, tämän sotilasarvon omaavilla sotilailla ei ole käskyvaltaa alempiin sotilasarvoihin (esimerkiksi Schütze tai Gefreiter), ellei korkeampi sotilasarvo sitä anna. Bundeswehrissä alempi arvoaste on Gefreiter ja seuraava arvoaste Hauptgefreiter. Sveitsin armeijassa alempi arvoaste on myös Gefreiter, seuraava arvoaste on Korporal. == Historia == Arvoaste oli käytössä vain Saksan armeijan raskaassa tykistössä (Fußartillerie) ennen vuotta 1919, ja se otettiin yleisesti käyttöön Reichswehrin perustamisen myötä. Toisessa maailmansodassa sotilasarvo, joka käännettiin "vanhemmaksi korpraaliksi", annettiin yleensä sotilaille, jotka johtivat pieniä joukkoja, tai sotilaille, joilla oli gefreiterin tai sitä alempi arvo. Tämä arvonimi myönnettiin sotilaille, jotka olivat suorittaneet merkittäviä saavutuksia. Toisen maailmansodan aikana Saksan armeijasta melko suuri osa koostui asevelvollisista miehistä, erityisesti sodan loppuvuosina, jolloin asevelvollisuuslakeja tiukennettiin etenevän neuvostoarmeijan torjumiseksi. Saksan 13 miljoonasta sotilaasta 7,5 miljoonaa oli asevelvollisia miehiä, joista 2,2 miljoonaa oli Obergefreitereitä. == Sveitsin asevoimat == Sveitsin asevoimissa otettiin 1. tammikuuta 2004 pitkän pohdinnan jälkeen käyttöön Obergefreiterin (lyhyesti Obgfr) arvo. He ovat sotilaita, jotka hoitavat vastuutehtäviä tai toimivat ryhmän komentajan asemassa. ==Lähteet== Luokka:Sotilasarvot
Antti Pelttari

Antti-Juha Pelttari (s. 7. toukokuuta 1965 Kurikka) on nykyinen eduskunnan pääsihteeri. Hän on toiminut aiemmin muun muassa Suojelupoliisin päällikkönä vuosina 2011–2024. Pelttari valmistui ylioppilaaksi 1985 ja oikeustieteen kandidaatiksi Helsingin yliopistosta 1992. Vuonna 2014 hän suoritti Senior Executives in National and International Security -koulutuksen Harvardin yliopistosta. Pelttari työskenteli 1993–1996 ulkoasiainministeriön lainsäädäntösihteerinä ja 1996–1996 sisäasiainministeriön lainsäädäntöneuvoksena. Vuosina 1998–2005 hän oli valiokuntaneuvos eduskunnan ulkoasiain- ja puolustusvaliokunnissa. Pelttari aloitti sisäasiainministeriön kansainvälisten asioiden yksikön ylijohtajana vuonna 2005 mutta jäi tehtävästä virkavapaalle vuonna 2009. Vuoden 2009 alusta Pelttari toimi sisäministeri Anne Holmlundin valtiosihteerinä. Pelttari aloitti Supon johdossa vuodesta 2011. Hänen oli määrä toimia Ilkka Salmen sijaisena Supon määräaikaisena päällikkönä vuoden 2016 alkuun saakka, mutta Salmi erosi virasta vuoden 2015 lopussa ja Pelttari jatkoi tehtävässä. Tammikuussa 2021 valtioneuvosto nimitti Pelttarin jatkamaan seuraavan viisivuotiskauden 2021–2026. Eduskunta valitsi joulukuussa 2023 Pelttarin eduskunnan pääsihteeriksi tammikuusta 2024 alkaen. Pelttari on naimisissa ja hänellä on kaksi lasta. == Lähteet == Luokka:Suomalaiset virkamiehet Luokka:Suomen turvallisuuspoliisin päälliköt Luokka:Suomalaiset juristit Luokka:Vuonna 1965 syntyneet Luokka:Elävät henkilöt Luokka:Suomalaiset valtiosihteerit
Buddha Loetla Nabhalai

Buddha Loetla Nabhalai (1767–1824) oli Chakri-dynastian toinen kuningas, joka hallitsi Thaimaata vuosina 1809−1824.Petersen, s. 582. Hänet tunnetaan myös hallitsijanimellä Rama II. Thaimaan Chakri-kuninkaat esitettiin jumalaisina hallitsijoina ja heidän henkistä valtaansa tuki Thaimaan kansalliseepos Ramakien, jonka hengessä jokainen kuningas nimettiin eepoksen sankarin, prinssi Raman, mukaan.Heikkilä-Horn, s. 223. Taiteita harrastanut Rama II kehitti seremonioita teatterillisempaan suuntaan, jossa kansalliseeposta esitettiin varjo- ja tanssiteatterina.Heikkilä-Horn, s. 225. ==Kirjallisuutta== * * == Lähteet == ==Aiheesta muualla== Luokka:Vuonna 1767 syntyneet Luokka:Vuonna 1824 kuolleet Luokka:Thaimaan kuninkaat
Kanavan laidalla

Kanavan laidalla on Ilmari Unhon ohjaama suomalainen elokuva vuodelta 1949. Se perustuu naisten pilkkalauluun ”Palpan Killi”. Romanttinen tarina kertoo kanavanlaidan tumman kaunottaren ja tukkihinaajalle töihin tulleen ylioppilaan rakkaudesta. Monien aikakauden elokuvien tapaan aiheena on yksittäinen laulu. ”Palpan Killin” rivot sanat julkaistiin aikanaan kokonaan vasta vuonna 1970 Isojen poikien laulukirjassa. Tarinaa pehmennettiin elokuvan käsikirjoituksessa siten, että tytöllä on myös hyvätapainen ihailija. Elokuvan käsikirjoitus oli laulun sanoituksista poiketen kultivoitu ja romanttinen. Laulu viittasi Laitilan kanavaan, mutta elokuva kuvattiin Kalkkisissa. Taustaa == Juoni == Nuori ylioppilas viihtyy morsiamensa vastustuksesta huolimatta tukkityöläisenä ja tutustuu kanavalla kaunottareen. Isoäiti paljastaa tytön vanhempien surullisen rakkaustarinan, joka vaikuttaa nykyisyyteenkin.Arto Pajukallio: Elokuvat. Helsingin Sanomat 4.5.2011, s. D 7. ==Näyttelijät== == Arviot == Aikalaisarvioissa suhtautuminen elokuvaan oli kohtalaisen myönteistä. Lähtökohta, rekilaulut, nähtiin pääosin hyödyntämättömänä kulttuuriaarteena. Raoul af Hällström kiittää myös aiempiin elokuviin verrattuna aiheen kultivoitunutta käsittelytapaa. Tosin käsikirjoituksen käänteitä hämmästeltiin: käsikirjoittaja on ”- - eksynyt helppohintaiseen ja väkinäisen sovinnaiseen ratkaisuun, josta kukaan ei usko rahtuakaan” (Olavi Veistäjä).. Lehdistöarvio, viitattu 18.6.2013 Elokuvan kauniit maisemat saavat tv-esityksen yhteydessä kriitikolta kiitosta.Päivän elokuvia. Tv-maailma 16–17/2011, s. 53. == Lähteet == Luokka:Lauluun perustuvat elokuvat Luokka:Suomalaiset mustavalkoelokuvat Luokka:Vuoden 1949 suomalaiset elokuvat Luokka:Ilmari Unhon ohjaamat elokuvat
Jessadabodindra

Jessadabodindra (Rama III) (31. maaliskuuta 1788 – 2. huhtikuuta 1851) oli Thaimaan kolmas Chakri-dynastian kuningas vuosina 1824–1851.Petersen, s. 605 Hänen kaudellaan ryhdyttiin suhteisiin Euroopan maiden kanssa ja solmittiin kauppasopimukset Ison-Britannian ja Yhdysvaltain kanssa.Petersen, s. 606 Naapurimaitaan kohtaanThaimaa harjoitti aggressiivista ulkopolitiikkaa: vuonna 1829 Laos valloitettiinPetersen, s. 609 ja vuonna 1844 Kambodža joutui Thaimaan suojelukseen.Petersen, s. 623 ==Kuningas rakennuttajana ja taiteiden suosijana== Rama III:n aikaa leimaavat monet suuret rakennushankkeet. Wat Arunin eli Auringonnousun temppelin torni eli prang rakennettiin nykyiseen 67 metrin mittaan vuonna 1827. Se on lajissaan suurin Thaimaassa.Heikkilä-Horn, s. 226 Kuningas rakennutti yhdeksän luostaria, palatseja sekä laajensi kuuttakymmentä uskonnollista rakennusta. Hänen viehtymyksensä kiinalaiseen taiteeseen näkyy rakennuksissaHeikkilä-Horn, s. 237 ja 239 ja aikaa on kutsuttu kiina-maniaksi. Paitsi rakennuksissa, kiinalainen vaikutus näkyi myös puutarhojen suunnittelussa.Heikkilä-Horn, s. 227 Myös maalaustaiteen kultakausi ajoittuu Rama III:n viimeisiin hallitusvuosiin.Heikkilä-Horn, s. 231 Hovimusiikki monipuolistui ja pi phat -orkesterit laajenivat ja kehittyivät virtuoosisemmiksi.Heikkilä-Horn, s. 233 == Lähteet == * * === Viitteet === Luokka:Vuonna 1788 syntyneet Luokka:Vuonna 1851 kuolleet Luokka:Thaimaan kuninkaat
Mongkut

Mongkut (Rama IV; 18. lokakuuta 1804 Bangkok, Siam – 1. lokakuuta 1868 Bangkok, Siam) oli Thaimaan neljäs ja merkittävin Chakri-dynastian kuningasHeikkilä-Horn, s.197 vuosina 1851–1868. Nimellä Rama IV tunnettu kuningas oli aiemmin elänyt luostarissa ja kuninkaaksi tultuaan hän ryhtyi uudistamaan maataan eurooppalaisen esimerkin mukaisesti.Petersen, s. 634 ==Ura luostarissa== Mongkut oli mennyt luostariin hieman ennen isänsä kuolemaa ja veljensä kruunaamista kuninkaaksi. Hän vietti luostarissa 26 vuotta ja loi merkittävän uran luostarilaitoksen uudistajana. Hänen munkkiaikanaan kuninkaan oma buddhalainen lahko Thammyutikanika sai luostarilaitoksessa johtavan roolin.Heikkilä-Horn, s. 199 ==Kuninkaana== Veljensä kuoltua Mongkut luopui munkkielämästä. Hän muutti takaisin palatsiin ja hänet kruunattiin 1851 kuninkaaksi lukuisten amerikkalaisten ja eurooppalaisten vieraiden läsnä ollessa.Heikkilä-Horn, s. 198 Jouduttuaan solmimaan 1855 muun muassa täyden oopiumin tuontivapauden antavan Bowringin sopimuksen englantilaisten kanssa Mongkut teki 1856 myös samansisältöisen sopimuksen Ranskan kanssa suojautuakseen Englannin ylivaltaa vastaan. Myöhemmin kuningas allekirjoitti samansisältöiset sopimukset useimpien eurooppalaisten valtioiden kanssa. Rama IV:n aikana suhteet länsimaihin lähenivät.Heikkilä-Horn, s. 227 Uudet vaikutteet näkyivät myös kuvanveistossa ja arkkitehtuurissaHeikkilä-Horn, s. 229 sekä maalaustaiteessa.Heikkilä-Horn, s. 231 Kuninkaan kuoltua hallitsijaksi nousi hänen poikansa Chulalongkorn. ==Kuningas elokuvissa== Lännessä kuningas on tullut tunnetuksi kotiopettaja Leonowesin kirjasta Anna ja Siamin kuningas, josta on tehty myös samanniminen musikaali ja kaksi elokuvasovitusta. Kirja ja elokuvat ovat edelleen kiellettyjä Thaimaassa. == Lähteet == * * === Viitteet === == Aiheesta muualla == Luokka:Vuonna 1804 syntyneet Luokka:Vuonna 1868 kuolleet Luokka:Thaimaan kuninkaat
Helleniuksen talo

Helleniuksen talo on Helsingin Senaatintorin laidalla sijaitseva historiallinen rakennus, joka valmistui vuonna 1770. Rakennus sijaitsee Burtzin talon vieressä osoitteessa Aleksanterinkatu 24. Rakennus oli alun perin kaksikerroksinen, mutta sitä korotettiin yhdellä kerroksella ja se muutettiin empiretyyliseksi Jean Wiikin suunnitelmien mukaisesti vuonna 1835. Talossa tehtiin 1800-luvun kuluessa muitakin muutoksia, mutta sen julkisivu on säilynyt hyvin 1830-luvun asussaan. Nykyään talossa on liiketiloja ja toimistoja. == Lähteet == * http://www.virtualhelsinki.net/helsinkipanoraama/historia/hellenius.html Luokka:Helsingin liikerakennukset Luokka:Kruununhaka Luokka:Suomen 1700-luvulla rakennetut rakennukset ja rakennelmat
Hemiasetaalit

Hemiasetaali on yhdiste, joka sisältää samaan hiiliatomiin kiinnittyneenä sekä hydroksyyli- että eetteriryhmän. Hemiasetaalia voidaan pitää aldehydin ja alkoholin additiotuotteena. Samalla tavalla ketoneista muodostuu hemiketaaleja, joita IUPAC:in nimistössä pidetään hemiasetaalien alaluokkana. Syklisiä hemiasetaaleja nimitetään laktoleiksi. ==Valmistus ja ominaisuudet== Hemiasetaaleja voidaan valmistaa alkoholien ja aldehydien välisellä reaktiolla, joka on tyypiltään nukleofiilinen substituutioreaktio karbonyyliryhmään. Tässä reaktiossa käytetään tyypillisesti joko happo- tai emäskatalyyttiä. Happokatalyytti protonoi karbonyyliryhmän happiatomin, jolloin hiiliatomista tulee vieläkin elektrofiilisempi. Nukleofiilinen alkoholimolekyyli hyökkää karbonyyliryhmään, jolloin muodostuu tetraedrimäinen välituote, josta muodostuu hemiasetaali deprotonoitumisen seurauksena. Emäskatalyytti tekee alkoholista alkoksidi-ionin, joka on nukleofiilisempi kuin alkoholimolekyyli. Alkoksidi-ioni hyökkää karbonyylihiileen ja muodostuneen välituotteen protonointi johtaa hemiasetaaliin. Sekä happo- että emäskatalyytit katalysoivat myös hemiasetaalin hydrolyysiä. Myös ketonit reagoivat happo- tai emäskatalysoituna hemiasetaaleja, joita kutsutaan hemiketaaleiksi. Nämä reaktiot ovat kuitenkin usein hitaampia kuin vastaavat aldehydien reaktiot. thumb|500px|center|Hemiketaalin muodostuminen ketonista ja alkoholista happokatalysoituna Hemiasetaali muodostuu välituotteena alkoholien ja aldehydien tai ketonien välisissä happokatalysoidussa reaktiossa, joissa muodostuu asetaaleja tai ketaaleja. Muodostuminen edellyttää usein ylimäärää alkoholia. Hemiasetaalit ovat useimmiten melko epästabiileja, eikä niitä saada eristetyksi liuoksista. Elektroneja puoleensa vetävät substituentit, kuten halogeenit kuitenkin lisäävät stabiiliutta. Sykliset hemiasetaalit eli laktolit sen sijaan ovat hyvinkin stabiileja ja luonnossa sokerimolekyylit esiintyvät liuoksissa hemiasetaalimuodoissaan furanooseina ja pyranooseina. Kuva:Beta-D-Glucopyranose.svg|Glukopyranoosi Kuva:Beta-D-Fructofuranose.svg| Fruktofuranoosi ==Lähteet== == Aiheesta muualla == Luokka:Funktionaaliset ryhmät
Thomas Hoyer

Thomas Karl Stig Hoyer (s. 1974) on Ruukki Groupin entinen toimitusjohtaja. Hän toimi tehtävässä vuosina 2011–2013. Koulutukseltaan Hoyer on kauppatieteiden maisteri. Ruukissa hän työskenteli vuodesta 2008. Ennen nimitystään toimitusjohtajaksi toukokuussa 2011 Hoyer oli yhtiön talousjohtaja. Ruukin hallituksessa Hoyer oli 2008–2010 ja uudelleen toukokuusta 2011 alkaen. Ruukin uudistaessa organisaatiotaan hän jätti paikkansa yrityksen johdossa alkuvuonna 2013. Aiemmin Hoyer on työskennellyt muun muassa Allianzissa ja Aldata Solutionissa. Hän oli myös Helsinki Capital Partnersin perustajaosakkaita. Vuosina 2006–2018 Hoyer oli naimisissa malli Saimi Hoyerin (o.s. Nousiainen) kanssa. Heillä on kaksi lasta. ==Lähteet== Luokka:Suomalaiset yritysjohtajat Luokka:Vuonna 1974 syntyneet Luokka:Elävät henkilöt
Balderin talo

Balderin talo on Helsingin empirekeskustassa Aleksanterinkadun ja Helenankadun kulmassa sijaitseva rakennus. Se valmistui vuonna 1814 kauppaneuvos Adolf Fredrik Gebauerin rakennuttamana. Pehr Granstedtin suunnittelema rakennus edustaa ranskalaista barokkityyliä. Rakennuksen kolmas ja ylin kerros, Balderin sali, rakennettiin vuonna 1931. Sali on raittiusyhdistys Balderin omistuksessa, ja sitä vuokrataan juhla- ja kokoustilaisuuksiin. Balderin talon naapurissa sijaitsee Brummerin talo. Huhtikuussa 2021 uutisoitiin Balderin kiinteistöyhtiön (Godtemplarlogen no 1 Balder r.f.) ja sen taustalla olevan yhdistyksen talousvaikeuksista. Balderia hakee konkurssiin verohallinto; tietojen mukaan maksettavaa verovelkaa on noin 70 000 euroa. Verottaja haki taloa konkurssiin myös vuonna 2020.Ranta, Elina: Helsingin ytimessä haetaan konkurssiin historiallista arvotaloa, jossa juominen on ankarasti kielletty – mitä tapahtui Balderin rahoille? Taloussanomat/Ilta-Sanomat 26.4.2021.Paananen, Veera: Balderin talo on ajautumassa konkurssiin. Helsingin Sanomat 30.4.2021, s. A 26. __NOTOC__ == Lähteet == * Järvenpää, Eeva: Kauppiaat rakensivat talonsa Elefantin kortteliin. Kertomuksia keskustan kortteleista. Helsingin Sanomat 13.8.2005. Viitattu 1.5.2021. === Viitteet === == Aiheesta muualla == * Aleksanterinkatu 12. Korttelit.fi * Hertsberg, Mia: Balderin talo – kauppiastalokortteleiden iltavirkku. Aalto-yliopiston maisterivaiheen opinnäytetyö. Luokka:Helsingin suojellut rakennukset Luokka:Pehr Granstedtin suunnittelemat rakennukset Luokka:Suomen 1800-luvulla rakennetut rakennukset ja rakennelmat Luokka:Helsingin toimistorakennukset
George Duke (jalkapallovalmentaja)

George Duke oli englantilainen jalkapallovalmentaja. Hän oli HJK:n ensimmäinen ulkomaalainen valmentaja. Duke aloitti seuran valmentamisen vuonna 1948. Hän valmensi pääsarjatasolla myös Helsingin Palloseuran ja HIFK:n joukkueita. == Lähteet == Luokka:Englantilaiset jalkapallovalmentajat
Taksin

Taksin oli (1734−1782) kiinalaissyntyinen kenraali, joka julistautui Thaimaan kuninkaaksi burmalaisten kukistettua vanhan hallinnon vuonna 1767.Heikkilä- Horn, s.196 Kuningas karkotti tunkeutujat maasta 1771Petersen, s.536 ja lähetti kenraalinsa Chakrin alistamaan valtakunnasta irtautuneita pieniä vasallivaltioita; kun Taksin tuli mielenvikaiseksi, Chakri otti häneltä vallan ja ryhtyi 1782 hallitsemaan nimellä Rama I.Heikkilä-Horn, s.197 == Lähteet == * * === Viitteet === Luokka:Thaimaan kuninkaalliset Luokka:Teloitetut Luokka:Vuonna 1734 syntyneet Luokka:Vuonna 1782 kuolleet
Big Dogz

Big Dogz on Nazarethin albumi, joka julkaistiin 15. huhtikuuta 2011. == Kappaleet == # # # # # # # # # # # ;Vuonna 2000 nauhoitetut akustiset bonuskappaleet # * Big Boy #Simple Solution #My White Bicycle #Love Hurts #Open Up Woman == Kokoonpano == * Dan McCafferty – laulu * Jimmy Murrison – kitara * Pete Agnew – basso, taustalaulu * Lee Agnew – rummut == Arvostelut == * AllMusic: AllMusic review == Lähteet == == Aiheesta muualla == * Big Dogz discogs.com -sivustolla Big Dogz Big Dogz
Balilaiset

Balilaiset ovat perinteisesti Indonesian Balin saarella asuva etninen ryhmä. He poikkeavat Indonesian valtavirrasta siinä, että hindulaisuus on heidän keskuudessaan merkittävä uskonto. Indonesian vuoden 2000 väestönlaskennan mukaan balilaisia oli 3,1 miljoonaa. ==Historia== Arkeologisista ja kirjallisista todisteista tiedetään, että balilaiset joutuivat enenevissä määrin kosketuksiin Jaavalta tulleiden matkustajien kanssa 400-luvulta eteenpäin. Jaavalaisten mukana levisi sekä hindulaisuus ja buddhalaisuus että kieli ja yhteiskunnallinen järjestysmalli. Airlangga-niminen kuningas yhdisti 1000-luvulla Balin pienet kuningaskunnat itäiseen Jaavaan tukeutuneeseen kuningaskuntaansa. Seuraavien 300 vuoden aikana saarella piti valtaa myös Majapahitin kuningaskunta, jonka muslimiarmeijat kuitenkin kukistivat 1515. Monet majapahitin yläluokasta pakenivat Balille. Bali jakaantui uudestaan useaan kuningaskuntaan, joista useat saivat eri aikoina yliotteen muista. Hollantilaiset jättivät Balin pitkäksi aikaa rauhaan hankkiessaan siirtomaita muualta Indonesiasta, sillä saarella ei ollut kunnollista satamaa. Hollantilaiset kuitenkin asettivat vuonna 1855 saarelle kuvernöörin, mutta varsinaisesti saari vallattiin vasta, kun saaren eteläosan kuningaskunnat kukistettiin sodassa vuosina 1906 ja 1908. Japani hallitsi saaria vuosina 1942–1945, ja toisen maailmansodan jälkeen saarella taistelivat keskenään itsenäisyyttä ja Hollannin siirtomaavaltaa kannattavat. Vuonna 1946 itsenäisyyttä kannattaneet kärsivät tappion hollantilaisille Margan taistelussa. Myöhemmin saari liitettiin muslimienemmistöiseen Indonesiaan. Lähes 100 000 balilaista kuoli Haji Muhammed Suharton kommunistivainoissa vuoden 1965 jälkeen. ==Nykypäivä== Balin väestötiheyden takia saarelaisia on kannustettu muuttamaan muualle Indonesiaan, ja 1970- ja 1980-luvuilta saarelta muuttikin tuhansia ihmisiä Indonesian ulkosaarille. Ulkosaarten lisäksi siirtolaisia on merkittävissä määrin myös Jaavalla. Matkailusta on tullut Balilla tärkeä elinkeino, ja se on lisännyt esimerkiksi perinteisten käsitöiden kysyntää. Koska Bali on pääasiassa balilaisten asuttamaa, he eivät juurikaan kärsi saarellaan esimerkiksi syrjinnästä, eikä balilaisella kulttuurilla ole erityisiä uhkia. ==Lähteet== Luokka:Indonesian etniset ryhmät Luokka:Austronesialaiset kansat Luokka:Bali
Nicola de Marco

Nicola de Marco (s. 28. elokuuta 1990 Pordenone) on italialainen moottoriurheilija. == Ura == De Marco aloitti uransa Karting-sarjoissa kilpaillen kuuden vuoden ajan, kunnes hän siirtyi vuonna 2006 Formula Azzurra- sarjaan. Hän voitti kolme kilpailua sijoittuen sarjan kolmanneksi. Vuonna 2007 Marco kilpaili Italian Formula 3 -mestaruussarjassa sijoittuen kuudenneksi. Seuraavana vuonna Marco kilpaili Espanjan Formula 3 -sarjassa sijoittuen neljänneksi. Hän ajoi myös Macaun kilpailussa sijoittuen 19:nneksi. Vuonna 2009 Marco kilpaili FIA Formula Two Championship -sarjassa saavuttaen kaksi palkintosijaa, yhden paalupaikan, nopeimman kierroksen ja 25 pistettä sijoittuen sarjan kymmenenneksi. Marco jatkoi sarjassa kaudella 2010 voittaen kaksi kilpailua sijoittuen yhteispisteissä kahdeksanneksi. Luokka:Italialaiset autourheilijat Luokka:Vuonna 1990 syntyneet Luokka:Elävät henkilöt
Noakin arkki

Noakin arkki eli Suomenlinna C54 on Helsingin Suomenlinnassa sijaitseva rakennus, joka valmistui vuonna 1771. Rakennus on Suomen ensimmäinen asuinkerrostalo, ja siinä on 4 kerrosta. Rakennus on säilynyt sisätiloiltaan 1800- ja osittain myös 1700-luvun asussaan. Rakennus on toiminut koko historiansa ajan asuinkäytössä, ja sitä on kunnostettu 2000-luvulla. == Lähteet == * == Aiheesta muualla == * Kuvia. * Luokka:Helsingin asuinrakennukset Luokka:Suomenlinna Luokka:Suomen 1700-luvulla rakennetut rakennukset ja rakennelmat
Mini (täsmennyssivu)

Mini voi tarkoittaa seuraavia: * mini, etuliitteenä: pieni * Mini, nimillä Austin Mini ja Morris Mini vuosina 1959–2000 valmistettu auto * Innocenti Mini, vuosina 1974–1993 valmistettu auto *Mini, BMW:n omistama automerkki *Fiat Mini -pohjalevy * Mac mini, Apple Computerin mikritietokone * IPod mini, Apple Computerin kiintolevyllinen musiikkisoitin * Opera Mini, Operan www- selaimen Java-pohjainen versio mobiililaitteille * Pokémon Mini, kasettipohjainen käsikonsoli * minihame, lyhyt hame. == Henkilöitä == * Mini Anden (s. 1978, oik. Susanna Andén), ruotsalainen malli * Mini Jakobsen (s. 1965, oik. Jahn Ivar Jakobsen), norjalainen jalkapalloilija * Vuyisile Mini (1920–1964), eteläafrikkalainen apartheidin vastustaja, ammattiyhdistysaktivisti, laulaja ja lauluntekijä * Mini, japanilainen popmuusikko.
Mikel Nieve

Mikel Nieve Iturralde (s. 26. toukokuuta 1984 Leitza, Nafarroa, Baskimaa, Espanja) on espanjalainen maantiepyöräilijä. Hän aloitti ammattilaisuransa Orbea - Oreka SRA -joukkueessa 2008, edusti Euskaltel-Euskadi-tallia 2009–2013, Team Skytä 2014–2017, Mitchelton-Scott / Team BikeExchangea 2018–2021 ja Caja Rural–Seguros RGA -joukkuetta viimeisellä ammattilaiskaudellaan 2022. Aktiiviuransa jälkeen hän on toiminut joukkueenjohtajana Equipo Kern Pharma -tallissa. Nieve voitti Espanjan ympäriajossa 2010 vuoristossa ajetun 16. etapin. Hän karkasi viiden miehen kärkiryhmästä kahdeksan kilometriä ennen maalia ja voitti etapin yli minuutin erolla Fränk Schleckiin. Ympäriajon lopputuloksissa hän oli kymmenes. Saman vuoden Lombardian ympäriajossa hän sijoittui seitsemänneksi. Italian ympäriajossa 2011 hän voitti 15. etapin puolentoista minuutin erolla Stefano Garzelliin. Kokonaiskilpailussa hän oli kymmenes ja mäkikirikilpailussa kolmas. Saman vuoden Espanjan ympäriajossa hän sijoittui kymmenenneksi. Italian ympäriajossa 2012 Nieve sijoittui 20. etapilla kolmanneksi ja kokonaiskilpailussa kymmenenneksi. Sveitsin ympäriajossa hän oli samaan vuonna viides. Ranskan ympäriajossa 2013 hän sijoittui kokonaiskilpailussa 12:nneksi ja 15. etapilla kolmanneksi. Saman vuoden Clásica de San Sebastiánissa hän oli neljäs. Critérium du Dauphinéssa 2014 hän voitti kahdeksannen etapin. Saman vuoden Ranskan ympäriajossa hän oli 18:s, Clásica de San Sebastiánissa neljäs ja Espanjan ympäriajossa 12:s. Vuonna 2015 hän sijoittui Italian ympäriajossa 17:nneksi, Slovenian ympäriajossa toiseksi, Espanjan ympäriajossa kahdeksanneksi ja Lombardian ympäriajossa kuudenneksi. Nieve voitti Italian ympäriajossa 2016 vuoristossa ajetun 13. etapin 43 sekunnin erolla Giovanni Viscontiin. Saman kilpailun 19. etapilla hän sijoittui toiseksi. Hän voitti mäkikirikilpailun. Saman vuoden Ranskan ympäriajon kokonaiskilpailussa hän oli 17:s ja 2017 neljästoista. Espanjan ympäriajossa 2017 hän sijoittui 16:nneksi ja saman vuoden Lombardian ympäriajossa kahdeksanneksi. Nieve voitti Cerviniaan päättyneen 20. etapin Italian ympäriajossa 2018. Kokonaiskilpailussa hän sijoittui 17:nneksi. Saman vuoden Innsbruckin MM- kilpailuissa hän oli maantieajossa kolmastoista. Italian ympäriajossa 2019 hän sijoittui kokonaiskilpailussa 17:nneksi ja 13. etapilla toiseksi. Saman vuoden Espanjan ympäriajossa hän oli kymmenes ja seuraavana vuonna kolmastoista. == Lähteet == Luokka:Espanjalaiset maantiepyöräilijät Luokka:Vuonna 1984 syntyneet Luokka:Elävät henkilöt
Kruunulinna Ehrensvärd

Kruunulinna Ehrensvärd on Helsingissä Suomenlinnaan kuuluvalla Isolla Mustasaarella sijaitseva pitkä kruunun mallinen linnoitus, joka muodostuu kahdesta siipirakennuksesta ja niiden välisestä puolustusrintamasta. Rakennuksen peruskiven laski vuonna 1775 Ruotsin kuningas Kustaa III. Nykyisin Kruunulinna Ehrensvärdissä toimii muun muassa päiväkoti, Suomenlinnan hoitokunnan toimisto, Suomenlinnan kirjasto, asuntoja sekä juhla- ja kokouskäyttöön vuokrattavat Pirunkirkon juhlasali ja rakennuksen kivijalassa sijaitseva Pajasali. Rakennus sijaitsee noin 200 metrin päässä Suomenlinnan päälaiturista. == Lähteet == * http://www.suomenlinna.fi/matkailijan_suomenlinna/kayntikohteet/nahtavyyksia/kruunulinna_ehrensvard ==Aiheesta muualla == Luokka:Helsingin rakennukset ja rakennelmat Luokka:Suomenlinna
Compton (täsmennyssivu)

Compton on: * Compton, kaupunki Kaliforniassa * Compton Gamma Ray Observatory, satelliitti * Compton, Dr. Dren studioalbumi vuodelta 2015 Seuraavien henkilöiden sukunimi: * Arthur H. Compton (1892–1962), yhdysvaltalainen fyysikko, Comptonin ilmiön löytäjä, Nobelin fysiikanpalkinnon saaja * Ann Compton (s. 1947), yhdysvaltalainen toimittaja * Caitlin Gregg, o.s. Compton (s. 1980), yhdysvaltalainen maastohiihtäjä * Edward Montague Compton, Compton Mackenzie (1883–1972), brittiläinen kirjailija * Ivy Compton-Burnett (1892–1968), brittiläinen kirjailija * John Compton (1925–2007), Saint Lucian pääministeri * Karl Taylor Compton (1887–1954), yhdysvaltalainen fyysikko ja MIT:n rehtori * Scout Taylor-Compton, oik. Desariee Starr Compton (s. 1989), yhdysvaltalainen näyttelijä. * Spencer Compton (1673–1743), Britannian pääministeri. Luokka:Luettelot henkilöistä sukunimen mukaan
Epic (pilvenpiirtäjä)

Epic on pilvenpiirtäjä, joka sijaitsee Miamin kaupungissa Floridan osavaltiossa Yhdysvalloissa. Rakennuksen rakentaminen aloitettiin vuonna 2006 ja se valmistui vuonna 2008. Pilvenpiirtäjän suunnitteli Revuelta Vega Leon -niminen arkkitehtitoimisto. Epic on Miamin 28. korkein rakennus, sen korkeus on 152 metriä ja siinä on 48 kerrosta. Luokka:Miamin pilvenpiirtäjät Luokka:Miamin hotellit Luokka:Miamin asuinrakennukset Luokka:Miami-Daden piirikunnan rakennukset ja rakennelmat
Suomenlinnan ruutikellarit

Suomenlinnan ruutikellarit rakennettiin kustavilaisena aikana Suomenlinnaan. Kolmesta ruutikellarista kaksi vuonna 1778 valmistunutta kellarirakennusta on säilynyt nykypäivään asti. Kustaanmiekan kellarin kattorakenteet tuhoutuivat Krimin sodan pommituksissa. Vuonna 1878 kellari peitettiin lähes kokonaan maan ja hiekan alle, ja näkyviin jätettiin ainoastaan kellarin koillinen julkisivu ja oviaukko. Suomalaisella kaudella (vuodesta 1917 eteenpäin) ruutikellaria käytettiin aluksi varastona ja perunakellarina, kunnes se vuonna 1948 kunnostettiin Sotamuseon alaisuuteen kuuluvaksi Rannikkotykistömuseoksi, jona se toimi aina vuoteen 2006 asti. Toinen samanikäinen ja samanlainen ruutikellari sijaitsee Susisaaren länsirannalla ja se on kunnostettu kokous- ja juhlatilaksi vuonna 1999. == Lähteet == * https://www.suomenlinna.fi/kokous-ja-juhlatilat/kokoustilat/ruutikellari- max-60/ == Aiheesta muualla == Luokka:Helsingin rakennukset ja rakennelmat Luokka:Suomenlinna
Inventaariokamari

Inventaariokamari on Helsingin Suomenlinnassa sijaitseva rakennus, joka valmistui vuonna 1783 laivaston alusten varusteluvarastoksi. Inventaariokamari vaurioitui Krimin sodan pommituksissa vuonna 1855, ja siihen liittyvä Mastovaja tuhoutui täysin. Rakennuksen on todennäköisimmin suunnitellut Fredrik Henrik af Chapman, joka oli myös Ruotsin Saaristolaivaston suunnittelija. Rakennuksessa toimii nykyään Suomenlinna-museo ja Suomenlinnakeskus. == Lähteet == http://www.nba.fi/fi/slinna_opastuskeskus Luokka:Suomenlinna Luokka:Helsingin rakennukset ja rakennelmat Luokka:Suomen 1700-luvulla rakennetut rakennukset ja rakennelmat
Sung Kang

Sung Kang (s. 8. huhtikuuta 1972) on yhdysvaltalainen näyttelijä. Hänen tunnetuimpia elokuviaan ovat Hurjapäät: Tokio Drift, Fast & Furious, Fast & Furious 5, Fast & Furious 6 ja Fast & Furious 9. == Ura == Korealaistaustainen Kang syntyi Gainesvillessa, Georgiassa 1972. Hänen ensimmäinen merkittävä roolinsa oli Better Luck Tomorrow, jossa hän esitti Hania, syrjääntynyttä jengiläistä. Hän oli yksi tähdistä elokuvassa The Motel, jossa hän näytteli Sam Kimiä. Kang on näytellyt Hania Fast and Furious -elokuvasarjan elokuvissa Hurjapäät: Tokio Drift, Fast & Furious, Fast & Furious 5 ja Fast & Furious 6. Hänellä oli myös rooli Forbitten Warrior -elokuvassa, jossa hän näytteli Dorania, Tsingis Khanin poikaa. Kangilla oli myös pieni rooli toimintaelokuvassa Die Hard 4.0. Hän näytteli vuonna 2014, FBI-agentti Tae Kimiä sarjassa Katujen kasvatti. == Filmografia == === Elokuvat === Vuosi Nimike Rooli 2001 Pearl Harbor Kuuntelija 2002 Better Luck Tomorrow "Han" 2002 Antwone Fisher Vastaanottovirkailija 2004 9:30 Chan Kin Fai 2004 Forbidden Warrior Doran 2005 The Motel Sam 2006 Hurjapäät: Tokio Drift Han Seoul-Oh 2006 Undoing Samuel 2007 War Goi 2007 Finishing the Game Cole Kim 2007 Die Hard 4.0 Raj 2009 Los Bandoleros Han Seoul-Oh 2009 Fast & Furious 2009 Ninja Assassin Hollywood 2009 Clap Clap Roy 2011 Fast & Furious 5 Han Seoul-Oh 2011 Knots Kai 2012 Sunset Stories JP 2012 Bullet to the Head Taylor Kwon 2013 Fast & Furious 6 Han Seoul-Oh 2013 The Come Up Douchey Actor 2015 Fast & Furious 7 Han Seoul-Oh 2021 Fast & Furious 9 Han Seoul-Oh 2023 Fast & Furious X Han Seoul-Oh === Televisio === Vuosi Nimike Rooli 2000 Martial Law Xian Law 2001 NYPD Blue Asian Uniform 2001 Girlfriends Baarimikko 2002 Spin City Jordan 2003 Shield – lain varjolla Malcom Rama 2004 Threat Matrix Ray Lee 2004 Todistettavasti syyllinen Sen Dhiet 2004 Ilman johtolankaa Deke 2005 Monk Mr. Huang 2006–2008 MADtv President Gin Kew Yun Chun Yew Nee 2006 Standoff David Lau 2006 C.S.I. Miami Lee Choy 2008 Samurai Girl 2008 Ritari Ässä Johnny Chang 2008 C.S.I. Jang 2009 Monk Vince Kuramoto 2009 Mental Jimmy 2010 Easy to Assemble Sung Skjulstad / Sung Skjulestad 2012 Acting for Action with Sung Kang Himself 2013– Katujen kasvatti Tae Kim 2022 Obi-Wan Kenobi inkvisiittori Viides veli == Lähteet == == Aiheesta muualla == * Luokka:Yhdysvaltalaiset näyttelijät Luokka:Vuonna 1972 syntyneet Luokka:Elävät henkilöt
Lampan talo

Lampan talo () on Helsingin Pohjoisesplanadilla sijaitseva rakennus, joka valmistui vuosien 1814–1817 aikana. Rakennus sijaitsee Pohjoisesplanadin ja Helenankadun kulmassa osoitteessa Pohjoisesplanadi 5. Talon rakennutti kauppias ja raatimies Johan Lampa asuin- ja liiketalokseen vuonna 1817. Stockmannin tavaratalo sai alkunsa Lampan talossa vuosina 1858–1880 toimineesta liikkeestä. Talon omisti aiemmin Helsingin kaupunki, joka myi sen Ilkka J. Karille 3,2 miljoonalla eurolla. Taloon piti rakentaa hotelli, mutta talousvaikeudet pysäyttivät toteutuksen. Valtuusto hyväksyi uuden kaavan ja rakennukseen saa tulla myös toimistotiloja, kunhan alakertaa pidetään yleisölle avoimena. Talon ostaa konkurssipesältä Hartwallin panimon myynnistä saatuja varoja hallinnoiva Hartwall Capital -sijoitusyhtiö, jonka omistajiin kuuluvat Hartwall-suvun jäsenet. Hartwallin kivennäisvesitehdas on aikoinaan toiminut lähellä Sederholmin talossa. Hartwall on suunnitellut rakennukseen yhtiöidensä tukikohdaksi toimistotiloja ja alakertaan ravintolan. Kauppa vahvistetaan, kun uusi kaava on lainvoimainen.Pipsa Palttala, Hartwallit ostavat Lampan talon Helsingin Sanomat 27.4.2012 s. A11 == Lähteet == * Europaeus === Viitteet === == Aiheesta muualla == * Pörssitieto: Lars Sonckin Ab Hamn-Palatset -yhtiö talon omistajana Luokka:Helsingin suojellut rakennukset Luokka:Kruununhaka Luokka:Suomen 1800-luvulla rakennetut rakennukset ja rakennelmat Luokka:Pehr Granstedtin suunnittelemat rakennukset
Arvi A. Seppälä

Arvi Aamos Seppälä (31. maaliskuuta 1879 Ylöjärvi – 21. kesäkuuta 1921 Pori) oli suomalainen toimittaja ja näytelmäkirjailija.https://digi.kansalliskirjasto.fi/sanomalehti/binding/1501952/articles/2932615?page=3 Hän käytti myös nimimerkkejä Esko ja Mikko Mökkiläinen. Maanviljelijäperheeseen syntynyt Seppälä kävi Mustialan maanviljelyskoulun mutta hän kiinnostui sitten kuvaamataiteista ja muutti Tampereelle aikoen ryhtyä kuvanveistäjäksi erikoisalanaan puuveistokset. Seppälä siirtyi kuitenkin näyttämötaiteen puolelle ja liittyi 1904 Tampereen teatteriin näyttelijänä. Hän siirtyi jo 1905 lehtialalle ja oli aluksi toimittajana Tampereen Uutiset -lehdessä. Kun tämä lehti lakkasi ilmestymästä Seppälä kirjoitti oikeusasioista Aamulehteen ja Tampereen Sanomiin sekä laati Aamulehteen humoristisia viikkokatsauksia. Kirjailija Arvi A. Seppälä, Satakunnan Kansa 22.06.1921, nro 140, s. 3, Kansalliskirjaston digitaaliset aineistot Vuonna 1908 Seppälä muutti Lahteen ja oli aputoimittajana Lahti- lehdessä vuoteen 1912 saakka. Hän oli sitten vuoden verran Heinolassa Heinolan Sanomat -lehden päätoimittajana ja sitten vuodesta 1913 taas Lahdessa Lahden Sanomat -lehden toimittajana. Kun tämä lehti lopetti ilmestymisen Seppälä toimi eri sanomalehtien Lahden-kirjeenvaihtajana vuoteen 1916 saakka jolloin hän muutti takaisin Tampereelle ja oli toimittajana Aamulehdessä 1916–1917. Vuonna 1917 hän muutti Poriin Satakunta-lehden aputoimittajaksi oltuaan jo parin vuoden ajan lehden avustajana. Kun Satakunta-lehti ja Satakunnan Sanomat yhdistyivät 1917 Satakunnan Kansa -lehdeksi oli Seppälä uuden lehden toimittajana aina kuolemaansa saakka. Seppälä toimi Lahdessa asuessaan myös teatteriohjaajana ja näyttelijänä ja oli 1912–1916 toiminnassa olleen Lahden Amatööriteatterin johtajana. Hän toimi iltamien ja näytelmien ohjaajana myös Porissa ja oli 1918–1919 Alpha-seuran amatöörinäyttämön johtajana. Arvi Seppälä kuoli sydänkohtaukseen työpöytänsä ääreen kesäkuussa 1921. == Teoksia == Omalla nimellä: * Erämaan ritarit: 5-näytöksinen näytelmä Perä-Pohjolan tukkityömailta; sävellykset Emil Kauppi. Gummeruksen näytelmiä n:o 13. Gummerus 1917, 2. painos 1921, 3. painos 1932 * Immenryöstö: viisinäytöksinen huvinäytelmä. Gummeruksen näytelmiä 16. Gummerus 1919 * Määrän päässä: kolminäytöksinen näytelmä. Seuranäytelmiä n:o 206. Karisto 1919 * Punaisen Tampereen kukistuminen: kuvauksia ja kokemuksia. Pori: Satakunnan kirjateollisuus, 1919 * Leipää ja leivän vastinetta: valikoima "Eskon" pakinoita. Pori: Satakunnan kirjateollisuus, 1922 Nimimerkillä Mikko Mökkiläinen: * Pienviljelijä Esa Soikkasen kokemuksia. Pori: Yhdistyneet edistyspuolueet, 1917 == Lähteet == * === Viitteet === == Aiheesta muualla == * Vapaasti ladattavia Arvi A. Seppälän e-kirjoja Project Gutenbergiltä ja Projekti Lönnrotilta. Luokka:Suomalaiset toimittajat Luokka:Suomalaiset näytelmäkirjailijat Luokka:Pakinoitsijat Luokka:Vuonna 1879 syntyneet Luokka:Vuonna 1921 kuolleet
Ida Krook

Ida Krook (23. marraskuuta 1871 – 6. heinäkuuta 1921 Helsinki) oli suomalainen ruotsin kielellä kirjoittanut lastenkirjailija. == Teoksia == * Sagor och berättelser af I. K. ; med 14 teckningar af O. G. G. W. Edlund, Helsingfors 1898 == Lähteet == * Luokka:Suomalaiset lasten- ja nuortenkirjailijat Luokka:Vuonna 1871 syntyneet Luokka:Vuonna 1921 kuolleet
Chris Conner

Chris Conner (s. 23. joulukuuta 1983 Westland, Michigan, Yhdysvallat) on yhdysvaltalainen jääkiekkoilija, pelipaikaltaan laitahyökkääjä. Hän edustaa AHL-joukkue Lehigh Valley Phantomsia. Aiemmin hän on pelannut Dallas Starsin, Pittsburgh Penguinsin, Detroit Red Wingsin ja Phoenix Coyotesin organisaatiossa, vaikka pääosa hänen urastaan on mennyt farmisarjassa AHL:ssä.Chris Conner TSN.ca-sivustolla. Viitattu 2.7.2014. == Ura == === Juniori- ja yliopistosarjoissa === Ennen ammattilaisuraansa Conner pelasi vuosina 2000–2002 juniorisarja North American Hockey Leaguessa, seuroinaan Chicago Freeze ja Detroit Compuware, ja vuosina 2002–2006 Michigan Technological Universityn jääkiekkojoukkueessa. Hän ei saanut NHL-varausta, vaan siirtyi yliopistovuosiensa jälkeen Dallas Starsiin vapaana pelaajana. === Ammattilaisura === Conner edusti Dallasia vuodet 2006–2009, joiden aikana pelasi sekä NHL:ssä että AHL:n Iowa Starsissa ja Peoria Rivermenissä. Heinäkuussa 2009 hän teki vapaana pelaajana sopimuksen Pittsburgh Penguinsin kanssa, jota edusti aluksi kahdella kaudella. Hän pelasi noiden kausien aikana myös AHL:n Wilkes-Barre/Scranton Penguinsissa. Heinäkuussa 2011 Conner siirtyi yksivuotisella sopimuksella Detroit Red Wingsiin. Hän pelasi kaudella 2011–2012 vain kahdeksan NHL-ottelua suurimman osan kaudesta mennessä AHL:n Grand Rapids Griffinsissä. Heinäkuussa 2012 Conner solmi yksivuotisen sopimuksen Phoenix Coyotesin kanssa. Hän pelasi työsulun lyhentämällä NHL- kaudella 2012–2013 12 runkosarjaottelua. Lisäksi hän pelasi 60 runkosarja- ja yhden pudotuspeliottelun AHL:n Portland Piratesissa. Heinäkuussa 2013 Conner palasi Pittsburgh Penguinsiin yksivuotisella sopimuksella. Hän pelasi kaudella 2013–2014 19 NHL- ja 17 AHL-ottelua. Hän loukkasi kätensä vuoden 2013 viimeisenä päivänä käydyssä ottelussa New Jersey Devilsiä vastaan ja oli pelaamatta loppukauden. Heinäkuussa 2014 Conner solmi yksivuotisen sopimuksen Washington Capitalsin kanssa. Capitalsin organisaatiossa Conner pelasi kauden, jonka aikana hän pääsi edustamaan Capitalsia kahden NHL-ottelun ajan. Farmijoukkue Hershey Bearsissa AHL:ssä hän pelasi 61 otteula ja teki niissä 52 pistettä. Capitalsista Conner siirtyi Philadelphia Flyersiin, jonka kanssa hän teki kaksivuotisen sopimuksen kesällä 2015. == Lähteet == Luokka:Yhdysvaltalaiset jääkiekkoilijat Luokka:Vuonna 1983 syntyneet Luokka:Elävät henkilöt
J. V. Kallio

Jaakko Vihtori Kallio (9. elokuuta 1860 Hongonjoki – 5. maaliskuuta 1921 Uskela) oli suomalainen kansakoulunopettaja ja raittiuskirjailija. Kallio oli naimisissa vuodesta 1886 Johanna Charlotta Åkerroosin kanssa. Heidän poikiaan olivat lyseon lehtori ja harrastajavalokuvaaja Väinö Johannes Kallio (1887–1946) ja ns. 'Kallion laskuopista' vanhemman polven suomalaisille tuttu kouluneuvos Niilo Kallio (1890-1968). == Teoksia == * Kuivalan kestikievarin ja maisteri Aholin'in ensimmäinen ja toinen keskustelu. Raittiuden ystävien kirjasia 56. Raittiuden ystävät, Helsinki 1892 * Tohtori Alkohol oikeuden edessä : vuoropuhelu. Kyläläisten kirjasia n:o 20. WSOY 1900 * Ensi kertaa Kuivalassa. Raittiuden ystävien vuorokeskusteluja 2. Raittiuden ystävät, Hämeenlinna 1903 * Toisen kerran Kuivalassa. Raittiuden ystävien vuorokeskusteluja 3. Raittiuden ystävät, Hämeenlinna 1906 == Lähteet == * * Honkaluoma-Kalliomäki Luokka:Suomalaiset kirjailijat Luokka:Vuonna 1860 syntyneet Luokka:Vuonna 1921 kuolleet Luokka:Suomalaiset opettajat
Lina Enroth

Karolina Adolfina Enroth (27. joulukuuta 1851 Vaasa – 13. tammikuuta 1921 Helsinki) oli suomalainen opettaja ja kirjailija. Hän käytti nimestään ensin muotoa Lina Enroth ja vuodesta 1888 sukunimeä Einiö. == Teoksia == Nimillä Karolina Enroth ja K. Einiö: * Lasten ensimmäinen kirja, toim. K. Einiö. Weilin ja Göös, Helsinki 1887, 2. korj. painos 1890, 3. painos 1892, 4. painos 1896 * Kiertokoulun oppikirja Suomen lapsukaisille, järjestellyt K. Einiö. Weilin ja Göös, Helsinki 1892 * Lyhyt kuva-aapinen. WSOY 1897, 3. painos, WSOY 1901, 4. painos 1904, 11. painos 1919, 15. painos 1930, näköispainos Kirja kerrallaan, Helsinki 2010 * Opi ilolla lukemaan ja kirjoittamaan! : lasten kuvakirja, aapinen ja lukukirja : kodin ja koulun avuksi, lasten huviksi ja hyödyksi; toimitti K. Einiö. WSOY 1896, 2. painos 1897, 3. painos 1907, 4. painos 1914 * 40 taulua yhteenlasku-harjoituksia : 40 tabeller additionsöfningar. Suomalaisen Kirjallisuuden Seura, Helsinki 1901 * 40 taulua vähennyslasku-harjoituksia : 40 tabeller substraktionsöfningar. Suomalaisen Kirjallisuuden Seura, Helsinki 1901 * 40 taulua jakolasku-harjoituksia : 40 tabeller divisionsöfningar. Suomalaisen Kirjallisuuden Seura, Helsinki 1902 * 40 taulua kertolasku-harjoituksia : 40 tabeller multiplikationsöfningar. Suomalaisen Kirjallisuuden Seura, Helsinki 1902 Nimellä Lina Enroth: * Salmensuu. WSOY 1914 == Lähteet == * * Teoslista Fennica-tietokanta ===Viitteet=== Luokka:Suomalaiset kirjailijat Luokka:Vuonna 1851 syntyneet Luokka:Vuonna 1921 kuolleet Luokka:Suomalaiset opettajat
Naevius Sutorius Macro

Quintus Naevius Cordus Sutorius Macro (kuoli 38) oli Pretoriaanikaartin prefekti keisari Tiberiuksen aikana. Macro syntyi Alba Fucensissa. Macro toimi Vigiles-joukkojen komentajana kun Tiberius määräsi tämän syrjäyttämään pretoriaanikaartin prefektin Sejanuksen. Macrosta tuli tämän jälkeen kaartin uusi prefekti. Macrosta tuli pian yhtä mahtava kuin Sejanuksesta ennen häntä. Macro auttoi Caligulaa pääsemään valtaan Tiberiuksen kuoltua. Caligula nimitti Macron Egyptin prefektiksi vuonna 38, mutta antoi teloittaa tämän ennen kuin tämä kerkesi asua virkaan.Hazel, hakusana "Macro" == Lähteet == * ===Viitteet=== Luokka:Pretoriaaniprefektit Luokka:Syntymävuosi tuntematon Luokka:30-luvulla kuolleet
Taipaleen koulu (Rovaniemi)

Taipaleen koulu on peruskoulu Rovaniemellä Kivitaipaleessa. Koulussa on vuosiluokat 1-6. Sinne kuljetetaan oppilaita myös lähikylistä (muun muassa Narkauksesta ja Välijoelta). Taipaleen koulu on ainoa alakoulu Ranuantien suunnalla ja siksi oppilaat tulevat laajalta alueelta. Koulussa on kolme vakituista opettajaa, ja sen oppilasmäärä on vakiintunut noin 50 tienoille. Koulu täytti 90 vuotta keväällä 2014, kouluun otettiin ensimmäiset oppilaat vuonna 1924. Lassila 2001, 180 Koulussa tehtiin merkittävä remontti vuoden 2002 aikana, missä koululle rakennettiin liikuntasali ja yhteistyössä Rovaniemen seurakunnan kanssa ruokasali ja kerhotila. Lisäksi uuteen osaan rakennettiin yksi luokkahuone ja väestönsuoja. ==Lähteet== * ===Viitteet=== == Aiheesta muualla == *peda.net -sivuston tiedot koulusta. Luokka:Rovaniemen peruskoulut
Kotimäen koulu

Kotimäen koulu on vuonna 2005 toimintansa aloittanut, kahdessa kiinteistössä toimiva peruskoulu Kaarinassa. Siellä opiskelee noin 680 oppilasta. == Organisaatio == Vanhemman kiinteistön, Ristikallion lastentalon uusin peruskorjaus saatiin valmiiksi 2015. Nykyään Kotimäen kiinteistössä opiskelevat 3.-9. -luokkalaiset, ja Ristikalliossa 1.-2. -luokkalaiset. Ristikalliossa toimii myös esikoulu sekä päiväkoti. Ristikallion koulun opetuskäytössä olevat rakennukset ovat puinen Pitsihuvila ja uudempi Kivikoulu. Ennen Kotimäen koulun valmistumista pienessä puisessa Oivalassa opiskeli yksi luokka. Koulun rehtorina toimii Katariina Kavantola, ja Johanna Järvinen, on Kotimäen koulun apulaisrehtori. Koulussa toimii myös oppilaskunta, jossa tulisi olla edustajia 5-luokka-asteen edustajista aina 9-luokka-asteen edustajiin saakka. Näitä nuorempia oppilaita kuunnellan "pikkuparlamentissa". Oppilaskunnalle myönnettiin 2000€ arvoinen Kaarinan nuorisovaltuuston hankeraha. Oppilaskunta käyttää rahan skuutti/skeittipaikan rakentamiseen. Myöhemmin uusi skeittipaikka joutui ilkivallan kohteeksi mutta on aktiivisessa käytössä. == Haahkapatsaat == Syksyllä 2009 Kotimäen koulun pihalle ilmestyivät Reima Nurmikon patsaat, jotka esittävät haahkoja. Yksi haahkoista poikkeaa muista raidallisella ulkonäöllään. Se kuvaa erilaisuuden hyväksymistä. == Lähteet == * * * * * * * Luokka:Kaarinan oppilaitokset Luokka:Suomen peruskoulut
Omid Djalili

Omid Djalili (s. 30. syyskuuta 1965 Lontoo, Englanti) on englantilainen stand up -koomikko, näyttelijä, tuottaja ja käsikirjoittaja. Hänet tunnetaan muun muassa kansallisuuksiin kohdistuvien stereotypioiden humoristisesta käsittelystä. Hänen televisio-ohjelmaansa The Omid Djalili Show, joka on yhdistelmä sketsejä ja stand up -komiikkaa, on esitetty myös Suomessa. ==Yksityiselämä== Djalili syntyi Lontoon Chelseassa iranilaisille vanhemmilleen, ja on perheensä tavoin bahai. Hän kävi Holland Park Schoolia ja myöhemmin Ulsterin yliopistoa, joka sijaitsee Colerainessa Pohjois-Irlannissa. Hän opiskeli pääasiassa englantia ja teatteria. Djalili on jalkapallofani ja kannattaa Chelseaa. Hän on naimisissa brittinäyttelijä Annabel Knightin kanssa, ja heillä on tytär ja kaksi poikaa. == Lähteet == ==Aiheesta muualla== * Luokka:Brittiläiset koomikot Luokka:Englantilaiset näyttelijät Luokka:Vuonna 1965 syntyneet Luokka:Elävät henkilöt Luokka:Koomikot
Ikä

Ikä tarkoittaa jonkin asian syntymä-, valmistus- tai käynnistymishetkestä kulunutta aikaa tietyllä hetkellä, joskus myös koko olemassaolo- tai elinaikaa. Sillä voidaan viitata ainakin seuraaviin: *ihmisen fyysinen ikä, josta seuraa vanheneminen **ihmisen eri ikävaiheita: ***leikki-ikä ***teini- ikä ***keski-ikä **ihmisen henkinen ikä **täysi-ikäisyys, oikeustieteellinen käsite *muiden eliöiden ikä *materiaalinen ikä, josta myös seuraa vanheneminen *tuotteen ikä, josta seuraa tuotteen arvoa vähentävä laskennallinen ikävähennys *elintarvikkeen ikä (katso viimeinen käyttöpäivä) *tähden ikä *kaikkeuden ikä *sosiaalisen arvostuksen osoitus **ikäpresidentti **eduskunnan ikäpuhemies ==Katso myös== *Iänmääritys *Ikäraja *Ikälisä *Ikäsyrjintä *Subjektiivinen ikä
Sunny Day Real Estate

Sunny Day Real Estate on Seattlessa vuonna 1992 perustettu yhdysvaltalainen rockyhtye. Yhtyeen debyyttialbumi Diary julkaistiin vuonna 1994. Yhtyeen jäsenistä William Goldsmith ja Nate Mendel ovat olleet mukana myös Foo Fighters -yhtyeessä. == Diskografia == === Studioalbumit === * Diary (1994) * Sunny Day Real Estate (1995) * How It Feels to Be Something On (1998) * The Rising Tide (2000) === Livealbumit === * Live (1999) === EP:t === * In Circles (1994) == Kirjallisuutta == * * Raftery, Brian. "Sunny Day Real Estate". Allmusic. == Aiheesta muualla == * Virallinen kotisivu Luokka:Yhdysvaltalaiset indie rock -yhtyeet Luokka:Yhdysvaltalaiset post-hardcore-yhtyeet Luokka:Emo- yhtyeet
Sucker Punch (vuoden 2011 elokuva)

Sucker Punch on vuonna 2011 julkaistu toimintafantasiaelokuva, jonka ohjasi Zack Snyder. Elokuva kertoo nuoresta tytöstä, joka viedään 1950-luvulla mielisairaalaan. Elokuvan käsikirjoittivat Steve Shibuya ja Zack Snyder. == Näyttelijät == == Musiikki == ===Kappalelista=== ===Listat=== Lista (2011) Paras sijoitus ARIA Charts 18 Media Control Charts 42 RIANZ 36 US Billboard 200 22 US Top Soundtrack Albums 1 US Digital Albums 8 == Lähteet == == Aiheesta muualla == * * Luokka:Vuoden 2011 yhdysvaltalaiset elokuvat Luokka:Yhdysvaltalaiset fantasiaseikkailuelokuvat Luokka:Zack Snyderin ohjaamat elokuvat Luokka:Legendary Picturesin elokuvat
The Time of My Life

The Time of My Life voi tarkoittaa: * "(I've Had) The Time of My Life", vuoden 1987 kappale Bill Medleylta ja Jennifer Warnesilta * "The Time of My Life" (David Cookin kappale), vuoden 2008 kappale David Cookilta *"Time of My Life" (Patrick Wolfin kappale), vuoden 2010 kappale Patrick Wolfilta *Time of My Life (George Foxin albumi), vuoden 1995 albumi kanadalaiselta country- muusikolta George Fox *Time of My Life (3 Doors Downin albumi), vuoden 2011 albumi yhdysvaltalaiselta rock-yhtyeeltä 3 Doors Down
Warren (Ohio)

Warren on kaupunki Yhdysvalloissa, Ohion osavaltion koillisosassa, Trumbullin piirikunnassa. Kaupungissa asuu vuonna 2010 tehdyn väestönlaskennan mukaan 41 557 ihmistähttp://quickfacts.census.gov/qfd/states/39/3980892.html ja se on piirikuntansa keskus. == Historia == Republic Steel -nimisen teräsyhtiön työläiset lakkoilivat Warrenissa kesällä 1937. Vuosina 1926–1977 kaupungissa ilmestyi sanomalehti nimeltä Warren Tribune Chronicle. ==Tunnettuja warrenilaisia== * Dave Grohl, muusikko * Neil Armstrong, astronautti * Roger Ailes, Fox Newsin toimitusjohtaja == Lähteet == == Aiheesta muualla == Luokka:Ohion kaupungit